Foudre (υδροπλανοφόρο)

Το Foudre ήταν γαλλικό υδροπλανοφόρο, το πρώτο στην ιστορία. Η ανάπτυξή του ακολούθησε την εφεύρεση του υδροπλάνου το 1910 με το γαλλικό Le Canard.

Μεταφορικό τορπιλοβόλων
Το Foudre επιφορτίστηκε αρχικά λειτουργίες μεταφορικού τορπιλοβόλων το 1896 (Croiseur porte-torpilleurs), έχοντας ρόλο βοήθειας στη μεταφορά τορπιλοβόλων στην ανοιχτή θάλασσα και την προετοιμασία τους για επίθεση.

Στη συνέχεια τροποποιήθηκε σε πλοίο επισκευών το 1907, ναρκοθέτιδα το 1910, υδροπλανοφόρο με γερανό το 1911 και υδροπλανοφόρο με κατάστρωμα απογείωσης το 1913. Αρχικά μετατράπηκε ώστε να μεταφέρει αεροπλάνα μεταφοράς τορπιλών σε υπόστεγα στο κύριο κατάστρωμα του. Στη συνέχεια με τη βοήθεια γερανού έλκονταν από την επιφάνεια της θάλασσας.

Πρώτο υδροπλανοφόρο
Τον Απρίλιο του 1910, ο Υποναύαρχος Ωγκύστ Μπουέ ντε Λαπεϋρέρ, υπουργός ναυτικών, όρισε μία επιτροπή για να μελετήσει τη χρήση των αεροστάτων και των αεροπλάνων από το ναυτικό.

Μεταγωγικό υδροπλάνων
Στις 29 Νοεμβρίου 1911, δημιουργήθηκε η αεροπορική βάση του ναυτικό στο Φρεζύς Σαιν-Ραφαέλ, και το μεταφορικό τορπιλοβόλων Foudre στάλθηκε στον ναύσταθμο της Τουλόν ώστε να μετατραπεί σε μεταγωγικό υδροπλάνων. Το πλοίο απέκτησε νέα μορφή. Δημιουργήθηκε κατάστρωμα στην πρώρα για την απογείωση των υδροπλάνων. Τα υδροπλάνα θα πραγματοποιούσαν προσυδάτωση και θα ανέλκονταν με τη χρήση γερανού στο κατάστρωμα.

Ένα υδροπλάνο με πλωτήρες τύπου Canard Voisin αγοράστηκε από το ναυτικό για τον σκοπό αυτό τον Δεκέμβριο του 1911. Η βάση του Foudre βρισκόταν στο Φρεζύς, από όπου επιχειρούσε ως μεταγωγικό υδροπλάνων, προσφέροντας χώρο για την παραμονή, επισκευή και προμήθεια των υδροπλάνων. Το πλοίο εξοπλίστηκε στις 15 Απριλίου 1912 όταν και ξεκίνησαν οι δοκιμές με το υδροπλάνο Canard Voisin.

Την 1η Μαΐου 1912, το υπουργείο ναυτικών αγόρασε κι άλλα υδροπλάνα, ένα μονοπλάνο Breguet με έναν πλωτήρα, ένα Nieuport με διπλό πλωτήρα και ένα τροποποιημένο διπλάνο Farman.

Οι δοκιμές στη θάλασσα άρχισαν με το Foudre τον Ιούλιο του 1912 κατά τη διάρκεια τακτικών ασκήσεων στη Μεσόγειο. Χρησιμοποιήθηκαν το Canard Voisin και ένα νέο πτυσσόμενο Nieuport. Κατά τη διάρκεια των ασκήσεων, όπου υπήρξε προσομοίωση πολέμου, η χρήση του Nieuport επέτρεψε την ανακάλυψη μιας αιφνιδιαστικής επίθεσης από τους «αντιπάλους». Το καλοκαίρι του 1912 πολλές πτήσεις του Canard Voisin από το Foudre πραγματοποιήθηκαν στον κόλπο του Σαιν-Ραφαέλ.

Μέχρι τα μέσα του 1913, το ναυτικό διέθετε 11 κυβερνήτες υδροπλάνων. Το Foudre χρησιμοποιήθηκε και πάλι σε μεγάλης κλίμακας ναυτικές ασκήσεις. Ένα από τα αεροπλάνα του, ένα Nieuport που χρησιμοποιούνταν για παρατηρήσεις, απέτρεψε μια «αιφνιδιαστική επίθεση» ομάδας πολεμικών πλοίων. Μετά από αυτές τις δοκιμές πραγματοποιήθηκε παραγγελία πέντε ακόμη υδροπλάνων.

Πειράματα με πλατφόρμες απογείωσης
Τον Νοέμβριο του 1913, τοποθετήθηκε ένα κατάστρωμα απογείωσης 10 μέτρων, με σκοπό τη χρησιμοποίησή του από ένα υδροπλάνο Caudron G.3. Το αεροπλάνο απογειώθηκε με επιτυχία από το πλοίο στις 8 Μαΐου 1914. Κατά την έναρξη του πολέμου, η πλατφόρμα απομακρύνθηκε, και τα πειράματα συνεχίστηκαν σε μεταγενέστερο χρόνο.

Α΄ Παγκόσμιος Πόλεμος
Κατά τη διάρκεια του Α΄ Παγκοσμίου Πολέμου οι ρόλοι του πλοίου ήταν πολυάριθμοι καθώς συνέβαλε από τη μεταφορά υποβρυχίων έως τη μεταφορά υδροπλάνων και αεροσκαφών, ενώ το 1916 είχε ρόλο αρχηγείου. Μετά τον πόλεμο χρησιμοποιήθηκε ως εκπαιδευτικό πλοίο.

Το πλοίο φιλονικεί για το γεγονός πως ήταν το πρώτο υδροπλανοφόρο με το HMS Hermes το οποίο μετατράπηκε προσωρινά σε πειραματικό υδροπλανοφόρο για δύο μήνες την περίοδο Απριλίου-Μαΐου 1913, και θεωρείται ως το πρώτο πλοίο αυτού του είδους.

Δείτε επίσης

Παραπομπές

Κατηγορία:Γαλλικά πολεμικά πλοία